laion/Wikipedia-Exotic huggingface dataset:
মারাগধ নানায়াম

মারাগধ নানায়ম (অনু. পান্না মুদ্রা বা ঘাতক ডায়মন্ড) হল একটি ২০১৭ সালের ভারতীয় তামিল ভাষার ফ্যান্টাসি কমেডি ফিল্ম যেখানে এআরকে সারাভান প্রথম চলচ্চিত্র পরিচালক হিসবে আত্মপ্রকাশ করেছিলেন। ছবিতে আধি এবং নিকি গালরানি প্রধান ভূমিকায় অভিনয় করেছেন আর আনন্দরাজ, মুনিশকান্ত, ড্যানিয়েল অ্যানি পোপ, মাইম গোপী এবং কোটা শ্রীনিবাস রাও-রা সহকারী ভূমিকায় অভিনয় করেছেন। পিভি শঙ্করের সিনেম্যাটোগ্রাফি এবং প্রসন্ন জিকে সম্পাদনা করেছিলেন এবং সঙ্গীত রচনা করেছেন ধিবু নিনান থমাস। ছবিটি ১৬ই জুন ২০১৭ সালে তামিল এবং তেলেগু ভাষায় মুক্তি পায়, তেলেগু সংস্করণটির নাম মারাকাথামনি । "Marakathamani telugu movie review - Marakathamani Telugu Movie Review and Rating - 123telugu.com"। ১৭ জুন ২০১৭।
খলিল আহমদ কাসেমী

খলিল আহমদ কাসেমী (জন্ম: ১৫ ফেব্রুয়ারি ১৯৫৮) একজন বাংলাদেশী ইসলামি পণ্ডিত। তিনি দারুল উলুম হাটহাজারীর ৮ম মহাপরিচালক হিসেবে দায়িত্ব পালন করছেন। খলিল আহমদ কাসেমী ১৯৫৮ সালের ১৫ ফেব্রুয়ারি চট্টগ্রামের হাটহাজারী উপজেলার আলীপুর গ্রামে জন্মগ্রহণ করেন। তার পিতার নাম হাফেজ ওমর। বংশপরম্পরায় তিনি হাটহাজারী মাদ্রাসার প্রতিষ্ঠাতা মহাপরিচালক হাবিবুল্লাহ কুরাইশির নাতি। দারুল উলুম হাটহাজারীতে তার প্রাথমিক শিক্ষাজীবনের সূচনা হয়। এখানে তিনি কাফিয়া শ্রেণি সম্পন্ন করে ভারতে চলে যান। তিনি ভারতের দারুল উলুম নয়ারহাটে ১ বছর, খাদিমুল ইসলাম হাপুরে ৪ বছর, দারুল উলুম দেওবন্দে তাফসির বিভাগসহ ৫ বছর এবং খাদেমুল ইসলাম হাপুরে ইফতা সম্পন্ন করেন। শিক্ষাজীবন সমাপ্তির পর তিনি ভারতেই কর্মজীবনের সূচনা করেন। ২২ বছর পর দেশে ফিরে তিনি আল জামিয়াতুল ইসলামিয়া কাছেমুল উলুম চারিয়াতে যোগদান করেন। চারিয়া মাদ্রাসায় ১০ বছর শিক্ষকতা করার পর ২০২০ সালে তিনি দারুল উলুম হাটহাজারী মাদ্রাসায় যোগদান করেন। ইয়াহইয়া আলমপুরীর মৃত্যুর পর ২০২৩ সালের ৩ জুন তিনি দারুল উলুম হাটহাজারীর মহাপরিচালক মনোনীত হন। ২১ আগস্ট তিনি ইসলামী সম্মেলন সংস্থার সভাপতি নির্বাচিত হন। দেওবন্দি ব্যক্তিত্বের তালিকা "হাটহাজারী মাদ্রাসার নতুন মহাপরিচালক আল্লামা খলিল আহমদ"। দৈনিক আজাদী। ৪ জুন ২০২৩।  সিদ্দিকী, মুহাম্মাদ ইশতিয়াক (৩ জুন ২০২৩)। "সদ্য মনোনীত মহাপরিচালক আল্লামা মুফতী খলীল আহমদ কাসেমী এর সংক্ষিপ্ত জীবনী"। কক্সবাজার, বাংলাদেশ: আল-জামিয়া আল-ইসলামিয়া টেকনাফ। ৪ জুন ২০২৩ তারিখে মূল থেকে আর্কাইভ করা। সংগ্রহের তারিখ ৪ জুন ২০২৩।  "হাটহাজারী মাদ্রাসার নতুন মহাপরিচালক মুফতি খলিল আহমদ"। দৈনিক জনকণ্ঠ। ৩ জুন ২০২৩।  "হাটহাজারী মাদ্রাসার নতুন মহাপরিচালক মুফতি কাসেমী"। দৈনিক যুগান্তর। ৪ জুন ২০২৩।  "ইসলামী সম্মেলন সংস্থার সভাপতি হলেন আল্লামা খলিলুর রহমান কাসেমী"। দৈনিক কালের কণ্ঠ। ২১ আগস্ট ২০২৩।  প্রবেশদ্বার:  জীবনী
দৈনিক দেশ রূপান্তর

দেশ রূপান্তর ঢাকা বাংলাদেশ থেকে প্রকাশিত একটি বাংলা ভাষার বহুল পঠিত সংবাদপত্র। রূপায়ণ গ্রুপের অর্থায়নে এই সংবাদপত্রটির অনলাইন ও প্রিন্ট সংস্করণ রয়েছে। ২০১৮ সালে দৈনিক দেশ রূপান্তর ২৫০ কর্মী নিয়ে যাত্রা শুরু করে। সে বছরের ডিসেম্বরে সংবাদপত্রটি বাজারে আসে। দেশের শীর্ষস্থানীয় অনলাইন নিউজ পোর্টাল বাংলা নিউজ টোয়েন্টিফোর ডটকম প্রথম পত্রিকাটিকে তার প্রতিষ্ঠাবার্ষিকীতে অভিনন্দন জানায়। পত্রিকাটি প্রথম সম্পাদনা করেন, দৈনিক কালের কণ্ঠের সাবেক উপদেষ্টা সম্পাদক অমিত হাবিব। বর্তমানে পত্রিকাটির ভারপ্রাপ্ত সম্পাদক হিসেবে দায়িত্ব পালন করছেন, মোস্তফা মামুন। বাংলাদেশের সংবাদপত্রের তালিকা বাংলাদেশ সংবাদ সংস্থা ইউনাইটেড নিউজ অব বাংলাদেশ "A legacy to lean on"। The Daily Star। ৪ সেপ্টে ২০২২। সংগ্রহের তারিখ ২৪ মে ২০২৩।  "'Media can pioneer in nation-building'"। The Independent। ২১ জানু ২০২০। সংগ্রহের তারিখ ২৪ মে ২০২৩।  "No newspaper will exist without quality: Ahmed Akbar Sobhan"। Daily Sun। ২০ জানু ২০২২। সংগ্রহের তারিখ ২৪ মে ২০২৩।  "নভেম্বরে বাজারে আসছে দৈনিক 'দেশ রূপান্তর'"। Jago News 24। ২ অক্টো ২০১৮। সংগ্রহের তারিখ ২৪ মে ২০২৩।  "Banglanews greets Desh Rupantor on anniversary"। Banglanews24.com। ২০ জানু ২০২০। সংগ্রহের তারিখ ২৪ মে ২০২৩।  দেশ রূপান্তর ওয়েবসাইট দেশ রূপান্তর ই-পেপার ওয়েব্যাক মেশিনে আর্কাইভকৃত ৪ জুন ২০২৩ তারিখে অ্যাপ স্টোর এ দেশ রূপান্তর অ্যাপ
গ্যারি ব্যাক্সটার (আম্পায়ার)

গ্যারি আর্থার ভিনসেন্ট ব্যাক্সটার (জন্ম ৫ মার্চ ১৯৫২) একজন নিউজিল্যান্ডীয় ক্রিকেট আম্পায়ার । ২০০৫ সাল থেকে ৩৮টি ওডিআই খেলায় আম্পায়ারিত্ব করেন। বাক্সটার ১৯৯৮ সালে লিস্ট এ ক্রিকেটে অভিষেক ঘটে এবং পরের বছর প্রথম-শ্রেণীর ক্রিকেটে আত্মপ্রকাশ করেন। একদিনের আন্তর্জাতিক ক্রিকেট আম্পায়ারদের তালিকা টুয়েন্টি২০ আন্তর্জাতিক ক্রিকেট আম্পায়ারদের তালিকা "Gary Baxter"। ESPN Cricinfo। সংগ্রহের তারিখ ১৬ মে ২০১৪।  "Gary Baxter"। CricketArchive। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ জুন ২০১২।
রামচন্দ্র রাজু

রামচন্দ্র রাজু, যিনি গরুড় রাম নামে বেশি পরিচিত, একজন ভারতীয় অভিনেতা যিনি প্রাথমিকভাবে কন্নড় এবং তামিল চলচ্চিত্রে অভিনয় করেন। কেজিএফ ফিল্ম সিরিজে গরুড়ের প্রতিপক্ষের ভূমিকার জন্য তিনি খ্যাতি অর্জন করেছিলেন। অভিনয়ের আগে রাজু যশের দেহরক্ষী হিসেবে কাজ করতেন। রাজু তার চলচ্চিত্রে আত্মপ্রকাশ করেছিলেন কেজিএফ: অধ্যায় ১ (২০১৮)। তিনি ছবিতে বিরোধী চরিত্রে অভিনয় করেছিলেন এবং গরুড় চরিত্রে অভিনয়ের জন্য প্রশংসা অর্জন করেছিলেন। চলচ্চিত্রে তার ভূমিকা তাকে আরও কয়েকটি তামিল এবং কন্নড় ভাষার চলচ্চিত্রে অফার পেতে সক্ষম করে। বাকিয়া রাজ কানন পরিচালিত সুলতানে রাজু খলনায়কের ভূমিকায় অভিনয় করেছিলেন। আই আহমেদ পরিচালিত জনগণ মন ছবিতে অভিনয় করবেন তিনি। তিনি ইয়ানাই এবং উলাগানায়গান ২৩৩-এ অভিনয় করবেন। "Garuda Ram's got a finger in every pie of the Southern film industry"। The Times of India। ১০ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sebastian, Shilpa (২৮ জুলাই ২০২০)। "Meet Ramachandra Raju, the 'KGF' villain"। The Hindu।  "How KGF changed the life of Yash's bodyguard to make him a busy bee in films"। International Business Times। ২৩ জানুয়ারি ২০২০।  "'KGF' villain Ramachandra Raju ready to rock Kollywood? – Times of India"। The Times of India।  "KGF-fame Ram to play villain in Karthi-Rashmika starrer"। The New Indian Express।  "'Jiivi' actor Vetri's next to star KGF villain"। The New Indian Express।  "KGF villain in Ravi-Taapsee's next? – Times of India"। The Times of India।  "KGF's antagonist Garuda, Ramchandra Raju, now 'Bumper' villain"। The New Indian Express।  "Maha Samudram Movie Review: A joyless, indulgent drama"। Cinema Express।  "KGF fame Garuda Ram roped in to play lead in Malayalam film 'Sthambam 2' - Times of India"। The Times of India।  "Emmeya Kannadiga Awards 2019 winners list a big win for Rachitha Ram, Yash and Chikkana"। Zee Kannada। ১৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ৪ জুন ২০২৩।  "SIIMA Awards 2019: Vijay, Yash, Keerthi, KGF win big, here's full winners list"। Deccan Chronicle।
মহাদেশীয় ফুটবল চ্যাম্পিয়নশিপসমূহ

এই নিবন্ধে ফুটবল ক্লাব ও জাতীয় ফুটবল দলগুলির মধ্যে অনুষ্ঠিত মহাদেশীয় ফুটবল চ্যাম্পিয়নশিপসমূহ বিষয়ে লেখা। নিম্নলিখিত ছয়টি কনফেডারেশনের তৎপরতায় চ্যাম্পিয়নশিপ অনুষ্ঠিত হয়ে থাকে।   এশিয়ান ফুটবল কনফেডারেশন (এএফসি)   আফ্রিকান ফুটবল কনফেডারেশন (কাফ)   কনফেডারেশন অফ নর্থ, সেন্ট্রাল আমেরিকান ও ক্যারিবিয়ান অ্যাসোসিয়েশন (কনকাকাফ)   কনফেডারেশিওন সুদামেরিকানা দে ফুতবল (কনমেবল)   ওশেনিয়া ফুটবল কনফেডারেশন (ওএফসি)   ইউনিয়ন অফ ইউরোপিয়ান ফুটবল এসোসিয়েশন (উয়েফা) এশিয়ার সাব-কনফেডারেশন ফুটবল চ্যাম্পিয়নশিপসমূহ
আলেকসান্দার কাতাই

আলেকসান্দার কাতাই (সার্বীয়: Александар Катаи, ইংরেজি: Aleksandar Katai; জন্ম: ৬ ফেব্রুয়ারি ১৯৯১) হলেন একজন সার্বীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন। ২০১১ সালে, কাতাই সার্বিয়া অনূর্ধ্ব-২১ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় দুই বছর যাবত সার্বিয়ার বয়সভিত্তিক দলের হয়ে খেলার পর, তিনি ২০১৫ সালে সার্বিয়ার হয়ে আন্তর্জাতিক পর্যায়ে অভিষেক করেছেন; সার্বিয়ার জার্সি গায়ে তিনি এপর্যন্ত ১০ ম্যাচে অংশগ্রহণ করেছেন। আলেকসান্দার কাতাই ১৯৯১ সালের ৬ই ফেব্রুয়ারি তারিখে সার্বিয়ার স্রবোবানে জন্মগ্রহণ করেছেন এবং সেখানেই তার শৈশব অতিবাহিত করেছেন। কাতাই সার্বিয়া অনূর্ধ্ব-২১ দলের হয়ে খেলার মাধ্যমে সার্বিয়ার প্রতিনিধিত্ব করেছেন। সার্বিয়ার বয়সভিত্তিক দলের হয়ে তিনি প্রায় ২ বছরে ২ ম্যাচে অংশগ্রহণ করেছেন। ৪ জুন ২০২৩ পর্যন্ত হালনাগাদকৃত। "ФК Црвена звезда - Тим" [ফুটবল ক্লাব ত্রভেনা জোভেজদা – দল]। crvenazvezdafk.com (সার্বীয় ভাষায়)। বেলগ্রেড: রেড স্টার বেলগ্রেড। ৬ মে ২০১৬। ২৩ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২৩।  "FK Crvena zvezda" [ফুটবল ক্লাব ত্রভেনা জোভেজদা]। uefa.com (ইংরেজি ভাষায়)। উয়েফা। ২৩ এপ্রিল ২০২৩। ২৩ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২৩।  "FK Crvena zvezda" [ফুটবল ক্লাব ত্রভেনা জোভেজদা]। superliga.rs (সার্বীয় ভাষায়)। সার্বীয় সুপারলিগা। ২৩ এপ্রিল ২০২৩। ২৩ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২৩।  উইকিমিডিয়া কমন্সে আলেকসান্দার কাতাই সংক্রান্ত মিডিয়া রয়েছে। আলেকসান্দার কাতাই – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে আলেকসান্দার কাতাই (ইংরেজি) সকারবেসে আলেকসান্দার কাতাই (ইংরেজি) বিডিফুটবলে আলেকসান্দার কাতাই (ইংরেজি) ইইউ-ফুটবলে আলেকসান্দার কাতাই (ইংরেজি) ট্রান্সফারমার্কেটে আলেকসান্দার কাতাই (ইংরেজি) ওয়ার্ল্ডফুটবল.নেটে আলেকসান্দার কাতাই (ইংরেজি) ইএসপিএন এফসিতে {{ইএসপিএন এফসি}} আইডি অনুপস্থিত এবং উইকিউপাত্তে নেই। ন্যাশনাল-ফুটবল-টিমস.কমে আলেকসান্দার কাতাই (ইংরেজি)
শিরাজ খান

শিরাজ খান (জন্ম ৮ সেপ্টেম্বর ১৯৯৪) একজন ক্রিকেটার যিনি কুয়েত জাতীয় ক্রিকেট দলের হয়ে খেলেন। ৪ জুলাই, ২০১৯ সালে কাতারের বিপক্ষে কুয়েতের পক্ষে হয়ে আন্তর্জাতিক টি-টোয়েন্টি-তে (T20I) অভিষেক ঘটে। জুলাই ২০১৯ সালে, ২০১৮-১৯ আইসিসি টি-টোয়েন্টি বিশ্বকাপ এশিয়া বাছাইপর্বের আঞ্চলিক ফাইনালের জন্য কুয়েতের স্কোয়াডে অন্তর্ভুক্ত করা হয়েছিল। ২২ জুলাই, ২০১৯ তারিখে মালয়েশিয়ার বিপক্ষে আঞ্চলিক ফাইনালে কুয়েতের উদ্বোধনী খেলায় অংশগ্রহণ করেন। ২০২১ সালের অক্টোবরে, ২০২১ আইসিসি পুরুষ টি২০ বিশ্বকাপ এশিয়া বাছাইপর্বে গ্রুপ এ ম্যাচের জন্য তাকে কুয়েতের স্কোয়াডে সদস্য করা হয়েছিল॥ । "Shiraz Khan"। ESPN Cricinfo। সংগ্রহের তারিখ ২২ জুলাই ২০১৯।  "1st T20I (N), Kuwait tour of Qatar at Doha, Jul 4 2019"। ESPN Cricinfo। সংগ্রহের তারিখ ২২ জুলাই ২০১৯।  "Preview: ICC T20 World Cup Asia Final in Singapore"। Emerging Cricket। সংগ্রহের তারিখ ২২ জুলাই ২০১৯।  "2nd Match, ICC Men's T20 World Cup Asia Region Final at Singapore, Jul 22 2019"। ESPN Cricinfo। সংগ্রহের তারিখ ২২ জুলাই ২০১৯।  "Kuwait Cricket announce Men's squad for T20 World Cup Asia qualifiers"। Czarsportz। সংগ্রহের তারিখ ৪ অক্টোবর ২০২১।  Shiraz Khan at ESPNcricinfo
নগেন্দ্রচন্দ্র শ্যাম

নগেন্দ্রচন্দ্র শ্যাম (১৮৯০ - ২৬ জুন ১৯৬৪) ছিলেন শিলচরের লব্ধ-প্রতিষ্ঠ আইনজীবী, খ্যাতনামা সাহিত্যিক ও সাংবাদিক। বিশ শতকের অসমের বরাক উপত্যকায় রবীন্দ্রচর্চার পথিকৃৎ তথা বাংলা সাহিত্য ও সংস্কৃতির ধারক ও বাহক ছিলেন তিনি। নগেন্দ্রচন্দ্র শ্যামের জন্ম ব্রিটিশ ভারতের অধুনা বাংলাদেশের শ্রীহট্ট তথা সিলেট জেলার পরবর্তীকালে মুন্সীবাজার ইউনিয়নের বাসুদেবপুর গ্রামে। পিতা নবীনচন্দ্র শ্যাম। ১৯১০ খ্রিস্টাব্দে এন্ট্রান্স পাশের পর ভর্তি হন সিলেটের মুরারিচাঁদ কলেজে। এখান থেকে আই.এ পাশের পর কলকাতায় আসেন। কলকাতার সিটি কলেজ থেকে স্নাতক হওয়ার পর কলকাতা বিশ্ববিদ্যালয় থেকে বি. এল পাশ করেন। প্রথমে কিছুদিন মৌলভীবাজারে এবং ১৯২২ খ্রিস্টাব্দ হতে শিলচরে দীর্ঘ বিয়াল্লিশ বৎসর আইন ব্যবসা করে প্রভূত খ্যাতি ও প্রতিষ্ঠা লাভ করেন। কিছুদিন তিনি সরকারি উকিল ছিলেন। মূলপেশা তার আইন ব্যবসা হলেও আসামের শিলচরে সাংবাদিকতায় আত্মনিয়োগকারী প্রথম ব্যক্তি ছিলেন নগেন্দ্রচন্দ্র। তিরিশের দশকে 'মাসিক ভবিষ্যৎ' নামে এক জনপ্রিয় পত্রিকার সম্পাদনা করতেন। ১৯৩৬ খ্রিস্টাব্দ হতে তিনি 'সাপ্তাহিক সুরমা' পত্রিকার সম্পাদনা শুরু করেন। সেই সময়ে অসমের বাঙালি ও বাংলার পূর্বাংশের বাঙালিদের মধ্যে পত্রিকাটি জনপ্রিয়তা লাভ করে। তিনি কমলগঞ্জেরও প্রথম সাংবাদিক হিসাবে পরিচিতি পান। শিলচরে তার পত্রিকা সম্পাদনার মাধ্যমে এক সাহিত্যগোষ্ঠী গড়ে উঠেছিল। এ ছাড়া 'প্রাচ্যবার্তা', 'বর্তমান' পত্রিকার সঙ্গেও দীর্ঘদিন যুক্ত ছিলেন। বিভিন্ন পত্র-পত্রিকায় নানা বিষয়ে তার সুচিন্তিত নিবন্ধ প্রকাশিত হয়েছে। তিনি বড়োগল্প, কবিতা, রসরচনাতে পারদর্শী ছিলেন। বিভিন্ন সময়ে ছদ্মনাম "অনিরুদ্ধ গুপ্ত" ব্যবহার করতেন। তিনি যেমন রবীন্দ্র অনুরাগী ছিলেন, তেমন রবীন্দ্রচর্চার মধ্যে রবীন্দ্র সাহিত্য নিয়ে সমালোচনাও করেছেন। এ বিষয়ে তার সমালোচনামূলক গ্রন্থটি হল- রূপ ও রস। তার অপর গ্রন্থটি - রবীন্দ্রনাথ, ধর্ম ও সমাজ। সুরমা উপত্যকা অঞ্চলের সমস্ত সাংস্কৃতিক কাজকর্মে তিনি সক্রিয় ভূমিকা নিতেন। সেজন্য তাকে অনেক সময় বিরূপ সমালোচনার মুখে পড়তে হয়। তা সত্ত্বেও তিনি নিজের পরিকল্পনায় স্ত্রী মালতী দেবী, পরিবারের সদস্যা ও বন্ধুকন্যা ও ছেলেদের নিয়ে নৃত্য ও অভিনয়ের অনুষ্ঠান করেন। তার স্ত্রী মালতী শ্যাম ১৯৩৮ খ্রিস্টাব্দে মেয়েদের নিয়ে এ আই ডব্লিউ সি'র শাখা শিলচর নারীকল্যাণ সমিতি গঠন করেন এবং তাই ব্যবস্থাপনায় অসমে শিলচরের মেয়েরা প্রথম প্রকাশ্যে রঙ্গমঞ্চে অভিনয় করে। শিলচরে নগেন্দ্রচন্দ্র "বাণী পরিষদ" প্রতিষ্ঠা করেন। শিলচর ল' কলেজের প্রতিষ্ঠাতা-অধ্যক্ষ ছিলেন তিনি। এছাড়াও, তিনি স্থানীয় গুরুচরণ কলেজের গভর্নিং বডি ও গান্ধী স্মারকনিধির সভাপতি হন। বিভিন্ন সঙ্গীত শিক্ষায়তন, সুরলোক, বঙ্গীয় সাহিত্য পরিষদ ও বিভিন্ন শিক্ষা ও সাংস্কৃতিক প্রতিষ্ঠানের সঙ্গে ঘনিষ্ঠ যোগ ছিল। ১৯৬৪ খ্রিস্টাব্দের ২৬ জুন প্রয়াত হন। তার পুত্র মনুজেন্দ্র শ্যাম ছিলেন একজন সাংস্কৃতিক ব্যক্তিত্ব ও রবীন্দ্রানুরাগী। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৩২১, আইএসবিএন ৯৭৮-৮১-৭৯৫৫-১৩৫-৬ "সাংবাদিকতায় কমলগঞ্জ: গৌরবের অতীত ও বর্তমান"। সংগ্রহের তারিখ ২০২৩-০৬-০৪।  "মনুজেন্দ্র শ্যাম প্রয়াত"। সংগ্রহের তারিখ ২০২৩-০৬-০৪।
সিকান্দর পাশা জামাত

সিকান্দর পাশা জামাত ( তুর্কি: İskenderpaşa Cemaati ইস্কেন্দেরপাশা জেমাতি) তুরস্কের নকশবন্দী-খালেদী তরিকার একটি শাখা। সিকান্দর পাশা জামাতটি প্রথম মুহম্মদ জাহেদ কোৎকু (১৮৯৭-১৯৮০) দ্বারা প্রতিষ্ঠিত হয়েছিল যখন তিনি ইস্তাম্বুলের ফাতেহ জেলার সিকান্দর পাশা মসজিদের ইমাম হিসাবে নিযুক্ত হন, যা ওছমানী সুলতান দোসরা বায়েজীদের উজিরে আজম সিকান্দর পাশা দ্বারা নির্মিত হয়েছিল। কোৎকুর ইন্তেকালের পর জামাতের নেতা হলেন মাহমূদ আসাদ জোশান। তারপর, জোশানের সাহেবজাদা মুহররম নূরুদ্দীন জোশান এই জামাতের নেতা হন। এই সম্প্রদায়ের অনেক বিশিষ্ট সদস্য রয়েছে: বর্তমান তুর্কী রাষ্ট্রপতি রজব তৈয়ব এরদোয়ান তুর্গুৎ ওজাল, তুরস্কের সাবেক প্রধানমন্ত্রী ইয়িল্দিরিম অকবূলুৎ, তুরস্কের সাবেক প্রধানমন্ত্রী নোমান কুর্তুলমুশ, ন্যায়বিচার ও উন্নয়ন দলের উপ-সভাপতি জালাল আদন, মহান জাতীয় সভার ডেপুটি স্পিকার কোরকুত ওজাল, সাবেক মন্ত্রী হাসন জালাল গুজেল, রাজনীতিবিদ ফখরুদ্দীন খাজা, স্বাস্থ্যমন্ত্রী তৌফীক আহমদ ওজাল, রাজনীতিবিদ মোহসেন ইয়াজিজিয়োগ্লু, মহান ঐক্য দলের প্রতিষ্ঠাতা Metin Heper. (4 March 2016). Insight Turkey: "Islam, Conservatism, and Democracy in Turkey: Comparing Turgut Özal and Recep Tayyip Erdoğan" ওয়েব্যাক মেশিনে আর্কাইভকৃত ২০১৬-০৩-০৪ তারিখে 15 February 2013 Eurasia Review: "The Naqshbandi-Khalidi Order And Political Islam In Turkey – Analysis" Hudson Institute. 5 September 2015 Eurasia Review: "The Naqshbandi-Khalidi Order And Political Islam In Turkey – Analysis" Hudson Institute. 5 September 2015 Radikal: "Nakşibendi şeyhi öldü - Nakşibendi tarikatının ünlü kollarından İskender Paşa cemaatinin şeyhi Coşan, Avustralya'da trafik kazasında yaşamını yitirdi. Aynı kazada ölen Uyarel, şeyhin olası haleflerinden sayılıyordu" 5 Şubat 2001
হাকান ফিদান

হাকান ফিদান (জন্ম, ১৯৬৮, আঙ্কারা ) একজন তুর্কি কূটনীতিক এবং গোয়েন্দা কর্মকর্তা যিনি ২০২৩ সাল থেকে বর্তমান পররাষ্ট্র মন্ত্রী । তিনি ২০১০ থেকে ২০২৩ সাল পর্যন্ত জাতীয় গোয়েন্দা সংস্থা হিসাবেও কাজ করেছেন। তিনি তুরস্কের জাতীয় নিরাপত্তায় তার অবদান এবং বিভিন্ন কূটনৈতিক ও গোয়েন্দা কার্যক্রমে তার অংশগ্রহণের জন্য পরিচিত। হাকান ফিদান যার জাতিগত উৎস ইরান, ১৯৬৮ সালে আঙ্কারা, তুরস্ক-এ জন্মগ্রহণ করেন। তিনি ইউনিভার্সিটি অফ মেরিল্যান্ড গ্লোবাল ক্যাম্পাস থেকে ব্যবস্থাপনা এবং রাষ্ট্রবিজ্ঞানে ডিগ্রি অর্জন করেন। পরে, তিনি বিলকেন্ট বিশ্ববিদ্যালয় থেকে স্নাতকোত্তর এবং ডক্টরেট ডিগ্রি অর্জন করেন। তিনি ১৯৮৬ থেকে ২০০১ সাল পর্যন্ত তুর্কি সেনাবাহিনী একজন নন-কমিশনড অফিসার হিসেবে কাজ করেছেন। তিনি ৩ জুন ২০২৩-এ তুরস্কের ৬৭তম মন্ত্রিসভায় পররাষ্ট্রমন্ত্রী মনোনীত হন। https://www.dailysabah.com/politics/diplomacy/turkiyes-top-intelligence-chief-fidan-becomes-foreign-minister/amp "Turkish leader Erdoğan announces cabinet of new term"। anews (ইংরেজি ভাষায়)। সংগ্রহের তারিখ ২০২৩-০৬-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) He briefly stepped down from his position between ফেব্রুয়ারি and মার্চ of ২০১৫ to run for office in the parliament. However he revoked his candidacy a month later and returned to office. The agency is also known as MIT or MİT, or colloquially as the Organization.
মিঠু সেন

মিঠু সেন একজন ভারতীয় ভাববাদী শিল্পী। তিনি জন্মগ্রহণ করেন ১৯৭১ সালে পশ্চিমবঙ্গে। সেন ১৯৭১ সালে পশ্চিমবঙ্গে জন্মগ্রহণ করেন এবং পশ্চিমবঙ্গের শান্তিনিকেতনের বিশ্বভারতী বিশ্ববিদ্যালয়ের কলা ভবন থেকে চিত্রকলায় স্নাতক এবং স্নাতকোত্তর ডিগ্রি অর্জন করেন। তিনি পরে ২০০০-২০০১ সালে যুক্তরাজ্যের চার্লস ওয়ালেস ইন্ডিয়া ট্রাস্ট অ্যাওয়ার্ডে গ্লাসগো স্কুল অফ আর্ট-এ স্নাতকোত্তর প্রোগ্রাম (দর্শন) সম্পন্ন করেন। সেনের বাংলা কবিতা সংগৃহীত খণ্ডে প্রকাশিত হয়েছে, সেইসাথে ম্যাগাজিন ও জার্নালে প্রকাশিত হয়েছে যখন তিনি অল্প বয়সী ছিলেন। সেন নতুন দিল্লিতে বসবাস করে এবং সেখানে কাজ করেন। তিনি একজন উত্সাহী ভ্রমণকারী. "Mithu Sen"। Saffronart। সংগ্রহের তারিখ ৩ মার্চ ২০১৮।  "Nature Morte – Mithu Sen"। naturemorte.com। সংগ্রহের তারিখ ৩ মার্চ ২০১৮।  Karode, Roobina (জানুয়ারি ২০১২)। "Crossings": 100।  "Home – Poetry International"। poetryinternational.org। সংগ্রহের তারিখ ৮ জুন ২০১৯।
আবর্জনাকুণ্ড

আবর্জনাকুণ্ড সমুদ্রের স্রোতের প্রভাব এবং মানব জনসংখ্যা দ্বারা ক্রমবর্ধমান প্লাস্টিক দূষণের কারণে সৃষ্ট সামুদ্রিক ধ্বংসাবশেষ কণার একটি বলয়। প্লাস্টিক ও অন্যান্য ধ্বংসাবশেষের এইসকল মানবসৃষ্ট সংগ্রহ বাস্তুতন্ত্র ও পরিবেশগত সমস্যা সৃষ্টি করে যা সামুদ্রিক জীবনকে প্রভাবিত করে, বিষাক্ত রাসায়নিক দিয়ে মহাসাগরকে দূষিত করে এবং গ্রিনহাউস গ্যাস নিঃসরণে অবদান রাখে। একবার জলবাহিত হয়ে গেলে সামুদ্রিক ধ্বংসাবশেষ সচল হয়ে যায়। ফ্লোটসাম বায়ু দ্বারা প্রবাহিত হতে পারে, অথবা সমুদ্রের স্রোতের প্রবাহকে অনুসরণ করতে পারে, প্রায়শই মমহাসাগরীয় বলয়ের মাঝখানে শেষ হয় যেখানে স্রোত সবচেয়ে দুর্বল। মানুষের আবর্জনা সংগ্রহের পদ্ধতি থেকে প্লাস্টিকের ব্যাপক ক্ষতির কারণে আবর্জনাকুণ্ড বৃদ্ধি পায়। জাতিসংঘ পরিবেশ কর্মসূচি অনুমান করেছে যে "প্রতি বর্গ মাইল সমুদ্রে প্রায় "৪৬,০০০ টুকরা প্লাস্টিক" আছে। বিশ্বব্যাপী সর্বাধিক থেকে সর্বনিম্ন সামুদ্রিক প্লাস্টিক দূষণের ১০টি বৃহত্তম নির্গমনকারী দেশ হল চীন, ইন্দোনেশিয়া, ফিলিপাইন, ভিয়েতনাম, শ্রীলঙ্কা, থাইল্যান্ড, মিশর, মালয়েশিয়া, নাইজেরিয়া ও বাংলাদেশ। মূলত ইয়াংজি, সিন্ধু, হলুদ, হাই, নীল, গঙ্গা, মুক্তা, আমুর, নাইজার এবং মেকং নদীর মাধ্যমে এবং "বিশ্বের মহাসাগরে পৌঁছানো সমস্ত প্লাস্টিকের ৯০ শতাংশ" এর জন্য দায়ী। এশিয়া ছিল অব্যবস্থাপিত প্লাস্টিক বর্জ্যের প্রধান উৎস, কেবল চীনেই ২.৪ মিলিয়ন মেট্রিক টন। এর মধ্যে সর্বাধিক পরিচিত বৃহৎ প্রশান্ত মহাসাগরীয় আবর্জনাকুণ্ড যেটিতে সামুদ্রিক ধ্বংসাবশেষ ও প্লাস্টিকের সর্বোচ্চ ঘনত্ব রয়েছে। অন্যান্য চিহ্নিত কুণ্ডের মধ্যে রয়েছে উত্তর আমেরিকা ও আফ্রিকার মধ্যকার উত্তর আটলান্টিকের আবর্জনাকুণ্ড, পূর্ব দক্ষিণ আমেরিকা ও আফ্রিকার অগ্রভাগের মধ্যে অবস্থিত দক্ষিণ আটলান্টিক আবর্জনাকুণ্ড, দক্ষিণ আমেরিকার পশ্চিমে অবস্থিত দক্ষিণ প্রশান্ত মহাসাগরীয় আবর্জনাকুণ্ড এবং দক্ষিণ আফ্রিকার পূর্বে পাওয়া ভারত মহাসাগরের আবর্জনা কুণ্ডটি হ্রাস আকারের ক্রম অনুসারে তালিকাভুক্ত করা হয়েছে। প্রশান্ত মহাসাগরীয় বলয়ে বিশেষ করে ২০°উ-৪০°উ অক্ষাংশে ভাসমান সামুদ্রিক ধ্বংসাবশেষ সহ বড় মৃতদেহ পাওয়া যেতে পারে। বাতাসের ধরন ও সমুদ্রের স্রোতের নমুনাগুলো ইঙ্গিত দেয় যে উত্তর প্রশান্ত মহাসাগরের প্লাস্টিক বর্জ্য বিশেষত ঘন যেখানে সাবট্রপিকাল কনভার্জেন্স জোন (এসটিসিজেড) হাওয়াইয়ান দ্বীপপুঞ্জের উত্তরে পাওয়া দক্ষিণ-পশ্চিম-উত্তর-পূর্ব লাইনের সাথে মিলিত হয়। প্রশান্ত মহাসাগরে, দুটি গণ বিল্ডআপ রয়েছে: পশ্চিম আবর্জনাকুণ্ড ও পূর্ব আবর্জনাকুণ্ড, প্রথমটি জাপানের উপকূলে এবং দ্বিতীয়টি হাওয়াই ও ক্যালিফোর্নিয়ার মধ্যে। দুটি আবর্জনাকুণ্ড উভয়ই প্রশান্ত মহাসাগরীয় আবর্জনাকুণ্ডের অংশ এবং হাওয়াইয়ান দ্বীপপুঞ্জের উত্তর উপকূলে প্লাস্টিকের ধ্বংসাবশেষের একটি অংশের মাধ্যমে সংযুক্ত। এই আবর্জনাকুণ্ডে ৯০ মিলিয়ন টন (১০০মিলিয়ন সংক্ষিপ্ত টন) ধ্বংসাবশেষ রয়েছে। Maser, Chris (২০১৪)। Interactions of Land, Ocean and Humans: A Global Perspective। CRC Press। পৃষ্ঠা 147–48। আইএসবিএন 978-1482226393। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Marine Debris in the North Pacific A Summary of Existing Information and Identification of Data Gaps" (পিডিএফ)। United States Environmental Protection Agency। ২৪ জুলাই ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
প্লাস্টিক পুনর্নবীকরণ

প্লাস্টিক পুনর্ব্যবহারযোগ্যকরণ প্রক্রিয়া প্লাস্টিক পূন:ব্যবহারযোগ্যকরণ হলো প্লাসপুনরায় প্লাস্টিক পণ্যে রুপান্তরিত করা। পুনর্ব্যবহারের প্রচুর সুফল রয়েছে যেমন পরিবেশ দূষণ রোধ হয়,প্লাস্টিকের উৎপাদন কম হয়,গ্রীণহাউস গ্যাসের নির্গমন হ্রাস পায় ফলে বৈশ্বিক উষ্ণতাও মন্থর হয়। তবে,প্লাস্টিক পুনর্ব্যবহারের হার অ্যালুমিনিয়াম, গ্লাস এবং কাগজের মতো অন্যান্য পুনরুদ্ধারযোগ্য উপকরণগুলোর পুনর্ব্যবহার করার হারের চেয়ে পিছিয়ে রয়েছে। ২০১৫ সালের মধ্যে, বিশ্বে প্রায় ৬.৩ বিলিয়ন টন প্লাস্টিক বর্জ্য উৎপাদিত হয়েছে, যার মধ্যে মাত্র ৯% পুনর্ব্যবহারকরা হয়েছে, এবং মাত্র ~ ১% একাধিকবার পুনর্ব্যবহার করা হয়েছে। উপরন্তু, ১২% পুড়িয়ে ফেলা হয়েছিল এবং অবশিষ্ট ৭৯% মাটি বা সমুদ্রে ফেলা হয়েছে।
বৈশ্বিক প্লাস্টিক দূষণ চুক্তি

জাতিসংঘের সদস্য রাষ্ট্রগুলি বর্তমানে প্লাস্টিকের উপর আইনগতভাবে বাধ্যতামূলক একটি আন্তর্জাতিক চুক্তি নিয়ে আলোচনা করছে যা প্লাস্টিকের ডিজাইন থেকে উৎপাদন ও নিষ্পত্তি পর্যন্ত সমগ্র জীবনচক্র নিয়ে সৃষ্ট পরিবেশগত সমস্যা সমাধান করবে। ২০২২ সালের ২ মার্চ জাতিসংঘের সদস্য রাষ্ট্রগুলি পুনরায় শুরু হওয়া পঞ্চম জাতিসংঘ পরিবেশ কর্মসূচিতে (UNEA-5.2) ভোট দিয়েছে যাতে প্লাস্টিকের উপর আইনগতভাবে বাধ্যতামূলক আন্তর্জাতিক চুক্তির অগ্রগতির আদেশ সহ একটি আন্তঃসরকারি আলোচনা কমিটি প্রতিষ্ঠা করা হয়। পাশ হওয়া রেজোলিউশনটির শিরোনাম ছিল "End plastic pollution: Towards an international legally binding instrument." সদস্যরা সম্মত হয়েছেন, চুক্তিটি আন্তর্জাতিক পর্যায়ের ও আইনগতভাবে বাধ্যতামূলক হবে। এর মাধ্যমে প্লাস্টিকের নকশা, উৎপাদন ও নিষ্পত্তি সহ সম্পূর্ণ জীবনচক্রের সমস্যার সমাধান করা উচিত। এখানে প্লাস্টিকের মধ্যে থাকা রাসায়নিক পদার্থ যেমন অ্যাডিটিভ, প্রক্রিয়াকরণ সহায়ক ও অনিচ্ছাকৃতভাবে যোগ করা পদার্থগুলিকেও আওতাভুক্ত করার কথা উঠেছে। UNEA-5.2-এর নেতৃত্বে, জাতিসংঘের সংখ্যাগরিষ্ঠ সদস্য রাষ্ট্র একটি বৈশ্বিক চুক্তি স্বাক্ষরে অগ্রসর হওয়ার জন্য তাদের সমর্থন প্রকাশ করেছে। চুক্তির প্রয়োজনীয়তা সম্পর্কে জনসমক্ষে ঘোষণা করা অন্যান্য গোষ্ঠীগুলির মধ্যে রয়েছে ব্যবসায়িক খাত, সুশীল সমাজ, আদিবাসী, শ্রমিক, ট্রেড ইউনিয়ন, বিজ্ঞানী ও বর্জ্য সংগ্রহকারী। Geddie, John (২ মার্চ ২০২২)। "'Biggest green deal since Paris': UN agrees plastic treaty roadmap"। Reuters।  "Plastic pollution: Green light for 'historic' treaty"। BBC News। মার্চ ২, ২০২২।  Tabuchi, Hiroko (মার্চ ২, ২০২২)। "The World Is Awash in Plastic. Nations Plan a Treaty to Fix That."। The New York Times।  "Historic day in the campaign to beat plastic pollution: Nations commit to develop a legally binding agreement"। UN Environment (ইংরেজি ভাষায়)। ২০২২-০৩-০২। সংগ্রহের তারিখ ২০২২-০৮-০১।  Wang, Zhanyun; Praetorius, Antonia (২০২২-১১-২২)। "Integrating a Chemicals Perspective into the Global Plastic Treaty" (ইংরেজি ভাষায়): 1000–1006। ডিওআই:10.1021/acs.estlett.2c00763। পিএমআইডি 36530847 |pmid= এর মান পরীক্ষা করুন (সাহায্য)।  Simon, Nils; Raubenheimer, Karen (২০২১-০৭-০২)। "A binding global agreement to address the life cycle of plastics": 43–47। ডিওআই:10.1126/science.abi9010। পিএমআইডি 34210873 |pmid= এর মান পরীক্ষা করুন (সাহায্য)।  "Global Plastic Navigator"। plasticnavigator.wwf.de। সংগ্রহের তারিখ ২০২২-০৮-০১।  "THE BUSINESS CALL FOR A UN TREATY ON PLASTIC POLLUTION"। www.plasticpollutiontreaty.org (ইংরেজি ভাষায়)। সংগ্রহের তারিখ ২০২২-০৮-০১।  "Civil Society, Indigenous Peoples, Workers and Trade Unions, and Other Organizations - A New Global Treaty On Plastic Pollution"। www.plasticstreaty.org (ইংরেজি ভাষায়)। ২০২২-০২-০৫। সংগ্রহের তারিখ ২০২২-০৮-০১।  "The World Is Awash in Plastic. Nations Plan a Treaty to Fix That."। www.nytimes.com (ইংরেজি ভাষায়)। ২০২২-০৩-০২। সংগ্রহের তারিখ ২০২৩-০৫-১৮।  "Scientists - A New Global Treaty On Plastic Pollution"। A New Global Treaty On Plastic Pollution - (ইংরেজি ভাষায়)। ২০২২-০২-০৫। সংগ্রহের তারিখ ২০২২-০৮-০১।